**Lokalavdelingens strategi og handlingsplan for den kommende perioden**

Styret i Econa Trøndelag ønsker å fortsette den gode medlemsutviklingen og har som ambisjon å rekruttere flest mulig nye medlemmer i 2022.

Econa Trøndelag ønsker å gjennomføre arrangementer som våre medlemmer setter pris på og vil som tidligere år satse en blanding av faglige, sosiale og familiearrangementer. Econa Trøndelag klarte å gjennomføre mange fysiske arrangementer i fjor men også noen digitale arrangementer. Econa Trøndelag ønsker å fortsette å tilby digitale arrangementer, men planlegger også flere fysiske arrangementer, både faglige og sosiale.

Econa Trøndelag har som mål å øke samarbeidet med våre samarbeidspartnere. Det planlegges et tettere samarbeid med studentutvalget Econa NTNU og felles arrangementer utover året. Det er også ønskelig om flere arrangementer sammen med våre øvrige samarbeidspartnere, herunder Danske Bank, BI og NiT.

Econa Trøndelag vil drive aktiv profilering på Facebook og på LinkedIn for å øke kjennskapen og synligheten både blant nåværende og potensielle medlemmer.

Styret i Econa Trøndelag har laget aktivitetsplan for 1. halvår og vil etter årsmøte arbeide med aktivitetsplan for 2. halvår. Oppfølging av aktivitetsplaner skjer i styremøter. Det planlegges ca. 4 styremøter per halvår.

23. februar 2022

Styret i Econa Trøndelag